•1} I 
/m-
jm\ 
"-{•Ti* 
•MK 
r *• ; 
"I. 
•-'J5-' ' 
•ft. 
• "ft™-
'•Hi 
i KOMMISSIONEN FOR DE EUROPÆISKE FÆLLESSKABER 
Bruxelles, den 11.11.1997 
KOM(97) 577 endelig udg. 
Forslag til 
RÅDETS BESLUTNING 
om bemyndigelse af Kongeriget Nederlandene til at indføre 
en foranstaltning, der fraviger bestemmelserne i artikel 2 og artikel 28 A, stk. 1, 
i Rådets sjette direktiv (77/388/EØF) af 17. maj 1977 
om harmonisering af medlemsstaternes lovgivning om omsætningsafgifter 
(forelagt af Kommissionen) 
i'^P 

BEGRUNDELSE 
Ved skrivelse modtaget i Kommissionens generalsekretariat den 9. juni 1997 anmodede 
den nederlandske regering under henvisning til artikel 27 i Rådets sjette direktiv 
77/388/EØF af 17. maj 1977 om harmonisering af medlemsstaternes lovgivning om 
omsætningsafgifter - Det fælles merværdiafgiftssystem: ensartet beregningsgrundlag1 om 
tilladelse til at indføre en særlig skatteordning for handel med genvundne materialer og 
affald. 
I henhold til artikel 27, stk. 3, i sjette direktiv er de øvrige medlemsstater ved skrivelse af 
10. september 1997 blevet underrettet om Nederlandenes anmodning. 
Den særlige ordning, Nederlandene har til hensigt at indføre, går ud på følgende: 
momsfritagelse for levering og erhvervelse inden for EU af genvundne materialer 
og affald, forudsat at den afgiftspligtige har en omsætning på under 2,5 mio. NLG. 
Ved beregningen af dette loft kan det tillades ikke at medregne omsætningen 
hidrørende fra nonferrometaller. Overskrides loftet, anvendes fritagelsen ikke i 
hele det efterfølgende kalenderår 
momsfritagelse for levering og erhvervelse inden for EU af nonferrometaller 
uafhængigt af den afgiftspligtiges omsætning 
momsfritagelserne ledsages af en mulighed for at svare afgift af leveringer og 
erhvervelser af ovennævnte varer, hvis myndighederne giver tilladelse hertil. 
Ifølge den nederlandske regering har ordningen, som gælder for handel med en række 
genanvendelige materialer som skrot, nonferrometaller, glas, papir og tekstiler, til formål 
at forenkle skatteopkrævningen inden for denne sektor og bekæmpe skattesvig. 
I denne forbindelse peger den nederlandske regering på, at de administrative bestemmelser 
om denne sektor generelt er ufuldstændige, at faktureringen ofte er mangelfuld, og at de 
berørte virksomheder - især de mindre virksomheder, der er vanskelige at kontrollere -
ikke betaler skyldig moms, samtidig med at afgiftsopkrævningen frembyder store prak­
tiske problemer. 
Ved den første af ovennævnte foranstaltninger fritages mindre virksomheder, der handler 
med genvundne materialer og affald, undtagen nonferrometaller, for at betale moms af de 
pågældende varer og for at beregne moms på de fakturaer, de udsteder. Disse trans­
aktioner giver ikke ret til at fratrække indgående moms. 
De berørte afgiftspligtige skal heller ikke svare moms af deres erhvervelser inden for EU, 
hvilket betyder, at der skal svares moms af de tilhørende leveringer inden for EU i oprin­
delseslandet. 
1 EFT L 145 af 13.6.1977, s. 1. Direktivet er senest ændret ved direktiv %/95/EF (EFT L 338 af 
28.12.1996, s. 89). 
Loftet på 2,5 mio. NLG tager sigte på at undgå, at store virksomheder bliver omfattet af 
fritagelsen. 
Ved den anden af ovennævnte foranstaltninger bliver forhandlere af nonferrometaller 
omfattet af fritagelse, selv om deres samlede omsætning er større end 2,5 mio. NLG. 
Nonferrometaller handles normalt til væsentligt højere priser end andre materialer og 
affald, så omsætningsloftet ville forholdsvis hurtigt blive nået ved handel med disse varer. 
Ved den tredje foranstaltning gives der endelig forhandlere af genvundne materialer og 
affald, der principielt er afgiftsfritaget, mulighed for at svare moms og dermed for at opnå 
fradragsret. Da undtagelsen fra fritagelsen kræver en tilladelse, opnås tilstrækkelig garanti 
for, at de berørte afgiftspligtige opfylder deres skattemæssige forpligtelser. Desuden øger 
den omstændighed, at virksomheder, der underkaster sig skattemæssig kontrol, 'beløn­
nes" med fradragsret, de pågældende virksomheders incitament til at medvirke ved afgifts­
opkrævningen. 
Efter Kommissionens opfattelse udgør momsfritagelsen for levering og erhvervelse inden 
for EU foretaget af mindre virksomheder på én og samme tid en forenkling og en 
foranstaltning til bekæmpelse af skattesvig, idet den giver mulighed for at fritage en 
kategori af afgiftspligtige, der kræver en uforholdsmæssig stor kontrol- og 
afgiftsopkrævningsindsats i forhold til indtægterne. 
De særlige regler, der foreslås for levering og erhvervelse inden for EU af nonferrometal-
affald, er begrundede ud fra det synspunkt, at de giver mulighed for at give sikkerhed for 
transaktioner, som indebærer en større risiko for svig på grund af varernes værdi. 
Ved at åbne mulighed for, at afgiftspligtige kan lade transaktioner, som principielt er 
momsfritaget, underkaste moms efter indhentet tilladelse fra myndighederne, sikres en 
øget kontrol fra myndighedernes side. 
Kommissionen finder som følge heraf, at Kongeriget Nederlandene kan bemyndiges til at 
anvende den foreslåede momsfritagelse indtil den 31. december 1999. 
Kommissionen vedtog den 10. juli 1996 et arbejdsprogram for indførelse af et fælles 
momssystem2, ifølge hvilket det nye system skal indføres i etaper. I denne forbindelse 
synes det hensigtsmæssigt at begrænse gyldigheden af momsfritagelsen til den 31. decem­
ber 1999, idet det så på dét tidspunkt kan vurderes, hvorledes fritagelsen harmonerer med 
den praksis, der gælder efter det nye fælles momssystem. 
2 KOM(96) 328 endelig udg. af 22.7.1996. 
Forslag til 
RÅDETS BESLUTNING 
om bemyndigelse af Kongeriget Nederlandene til at indføre 
en foranstaltning, der fraviger bestemmelserne i artikel 2 og artikel 28 A, stk. 1, 
i Rådets sjette direktiv (77/388/EØF) af 17. maj 1977 
om harmonisering af medlemsstaternes lovgivning om omsætningsafgifter 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv (77/388/EØF) af 17. maj 1977 om harmoni­
sering af medlemsstaternes lovgivning om omsætningsafgifter - Det fælles merværdi­
afgiftssystem: ensartet beregningsgrundlag1, særlig artikel 27, 
under henvisning til forslag fra Kommissionen, og 
ud fra følgende betragtninger: 
Ifølge artikel 27, stk. 1, i direktiv 77/388/EØF kan Rådet med enstemmighed på forslag af 
Kommissionen give en medlemsstat tilladelse til at indføre særlige foranstaltninger, der 
fraviger bestemmelserne i direktivet, for at forenkle afgiftsopkrævningen eller for at undgå 
visse former for svig eller unddragelse; 
ved skrivelse modtaget i Kommissionen den 9. juni 1997 har Kongeriget Nederlandene 
anmodet om tilladelse til at indføre en foranstaltning, der fraviger bestemmelserne i artikel 
2 og artikel 28 A, stk. 1, i direktiv 77/388/EØF; 
i overensstemmelse med artikel 27, stk. 3, i sjette direktiv er de øvrige medlemsstater den 
10. september 1997 blevet underrettet om Kongeriget Nederlandenes anmodning; 
foranstaltningen omfatter dels en momsfritagelse for levering og erhvervelse inden for EU 
af genvundne materialer og affald, undtagen nonferrometaller, foretaget af afgiftspligtige, 
hvis omsætning er på mindre end 2,5 mio. NLG, og dels en momsfritagelse for levering og 
erhvervelse inden for EU af nonferrometaller; 
afgiftspligtige, hvis virksomhed er omfattet af de momsfritagelser, denne ordning inde­
bærer, kan på de betingelser, der er fastsat af Kongeriget Nederlandene, opnå tilladelse til 
at undlade at lade sådanne transaktioner være omfattet af ordningen; 
1 EFT L 145 af 13.6.1977, s. 1. Direktivet er senest ændret ved direktiv 96/95/EF (EFT L 338 af 
28.12.1996, s. 89). 
ordningen udgør på én og samme tid en forenkling og en foranstaltning til bekæmpelse af 
svig, idet den giver mulighed for at fritage en kategori af afgiftspligtige, der kræver en 
uforholdsmæssig stor kontrol- og afgiftsopkrævningsindsats i forhold til indtægterne; 
ordningen opfylder derved betingelserne i artikel 27 i sjette direktiv; 
Kommissionen vedtog den 10. juli 1996 et arbejdsprogram2 med en tidsplan, ifølge hvilket 
der progressivt og etapevis foreslås indført et fælles momssystem for det indre marked; 
tilladelsen gives indtil den 31. december 1999, idet det så på dét tidspunkt kan vurderes, 
hvorledes fritagelsen harmonerer med den praksis, der gælder efter det nye fælles moms­
system; 
denne fravigelse vil ikke få nogen indvirkning på De Europæiske Fællesskabers egne 
momsindtægter -
VEDTAGET FØLGENDE BESLUTNING: 
2 KOM(96) 328 endelig udg. af 22.7.1996. 
Artikel I 
Kongeriget Nederlandene bemyndiges til, indtil den 31. december 1999, at anvende en 
særlig skatteordning for handel med genvundne materialer og affald, der omfatter bestem­
melser, der fraviger bestemmelserne i Rådets sjette direktiv 77/388/EØF af 17. maj 1977. 
Fravigelserne under denne ordning er fastsat i artikel 2, 3 og 4 nedenfor. 
Artikel 2 
Ved fravigelse af bestemmelserne i artikel 2 i sjette direktiv 77/388/EØF ydes moms­
fritagelse for: 
levering af genvundne materialer og affald foretaget af virksomheder, hvis omsæt­
ning er på mindre end 2,5 mio. NLG. Ved beregningen af dette loft kan det tillades 
ikke at medregne omsætningen hidrørende fra nonferrometaller 
levering af nonferrometaller. 
Artikel 3 
Ved fravigelse af bestemmelserne i artikel 28 A, stk. 1, litra a), i sjette direktiv 
77/388/EØF ydes momsfritagelse for: 
erhvervelse inden for EU af genvundne materialer og affald foretaget af virksom­
heder, hvis omsætning er på mindre end 2,5 mio. NLG. Ved beregningen af dette 
loft kan det tillades ikke at medregne omsætningen hidrørende fra nonferrometaller 
erhvervelse inden for EU af nonferrometaller. 
Artikel 4 
Afgiftspligtige, hvis virksomhed falder ind under momsfritagelserne i artikel 2 og 3 
ovenfor, kan opnå tilladelse til at undlade at underkaste sådanne leveringer og erhver­
velser inden for EU den særlige ordning, denne beslutning vedrører. 
Artikel 5 
Denne beslutning er rettet til Kongeriget Nederlandene. 
Udfærdiget i Bruxelles, den 
På Rådets vegne 
Formand 
ISSN 0254-1459 
KOM(97) 577 endelig udg. 
DOKUMENTER 
DA 09 06 
Katalognummer : CB-CO-97-593-DA-C 
ISBN 92-78-26909-3 
Kontoret for De Europæiske Fællesskabers Officielle Publikationer 
L-2985 Luxembourg 
9-